open-index/open-wikipedia-markdown huggingface dataset:
Liskampen

**Liskampen** er et fjell rett vest for Liskollen i Hurdal kommune i Akershus. Det har en høyde på 683 meter over havet og er det 12. høyeste fjellet i Akershus av fjellet med primærfaktor på minst 50 meter.

## Se også
* Fjell i Akershus

## Referanser
Zdravko Ježić

**Zdravko Ježić** (født 17. august 1931 i Niš, død 19. juni 2005 i New York) var en jugoslavisk vannpolospiller som deltok flere  olympiske leker 1952 i Helsingfors, 1956 i Melbourne og 1960 i Roma.
  
Ježić vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden: 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Ježić spilte alle ni kampene

Fire år senere, under OL 1956 i Melbourne, vant han sin andre olympiske sølvmedalje i vannpolo. Finalerunden besto av seks lag, det jugoslaviske laget vant tre kamper og tapte en og spilte en uavgjort av de fem kampene. Ungarn som vant alle fem kampene fikk ti poeng og sølvvinnerne Jugoslavia sju. Ježić spilte alle sju kampene i OL-turneringen.

## OL-medaljer
* 1952  Helsingfors -  Sølv  i vannpolo,  Jugoslavia
* 1956  Melbourne -  Sølv i vannpolo,  Jugoslavia

## Referanser


## Eksterne lenker
*
Laurieston

**Laurieston** er et område i den skotske byen Glasgow. Det ligger like syd for sentrum i byen på elvebredden til Clyde og er innenfor det større området kalt Gorbals.

Laurieston er betjent av Bridge Street undergrunnsstasjon på Glasgows undergrunnsbane.
Zdravko-Ćiro Kovačić

**Zdravko-Ćiro Kovačić** (født 6. juli 1925 i Šibenik, død 1. april 2015 i Rijeka) var en jugoslavisk vannpolospiller som deltok flere olympiske leker;  1948 i London, 1952 i Helsingfors og 1956 i Melbourne.
  
Kovačić vant en olympisk sølvmedalje i vannpolo under OL i 1952 i Helsingfors. Han var målvakt på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden var 2–2 mot Ungarn, 4–2 over USA og 3–1 over Italia. Ungarn og Jugoslavia fikk begge fem poeng, men Ungarn vant på bedre målforskjell, 13–4 mot Jugoslavias 9–5. Det var 21 lag som deltok i vannpoloturneringen, som ble avviklet 25. juli til 2. august 1952. Kovačić spilte alle ni kampene som målvakt.

Fire år senere, under OL i 1956 i Melbourne, vant han sin andre olympiske sølvmedalje i vannpolo. Finalerunden besto av seks lag, det jugoslaviske laget vant tre kamper, tapte én og spilte én uavgjort av de fem kampene. Ungarn, som vant alle fem kampene, fikk ti poeng og sølvvinnerne Jugoslavia sju. Kovačić spilte alle sju kampene i OL-turneringen som målvakt.

## OL-medaljer
* 1952  Helsingfors -  Sølv  i vannpolo,  Jugoslavia
* 1956  Melbourne -  Sølv i vannpolo,  Jugoslavia

## Referanser


## Eksterne lenker
*
Venera Tsjernysjova

**Venera Tsjernysjova** (rus. Венера Чернышова) (født 1954) er en russisk tidligere skiskytter som representerte Sovjetunionen. Hun ble verdensmester på både 5 km og 10 km skiskyting i 1984.
Franz Boas

**Franz Boas** (født 9. juli 1858 i Minden i Tyskland, død 21. desember 1942 i New York City) var en tysk-amerikansk antropolog, og en av fagets første pionérer da han fikk fram viktigheten av feltarbeid. Han er derfor også blitt kalt «den moderne antropologiens far».

I startfasen var det nok mest fascinasjonen av det fremmedartede som drev ham, og feltnotatene ble gjort noen form for mål og mening, men etter hvert kom det større planmessighet inn i tilnærmingsmåten. Boas er i ettertid kjent for å ha introdusert vitenskapelige metoder i studiet av samfunn og kultur.

Blant hans mange elever var lingvisten Edward Sapir og antropologene Alfred Kroeber, Margaret Mead og Ruth Benedict.

## Liv og virke

### Bakgrunn
Franz Boas stammet fra en familie som stod i en lang jødisk trostradisjon, med et navn av hebraisk herkomst: Boas. Slekten hadde bodd i Westfalen i alle fall siden 1670. Franz Boas' bestefar, kjøpmannen Feibes Boas, gikk i 1821 borgerrett i byen Minden.

Boas' foreldre var Meier Boas (født 10. november 1823 i Minden; død 21. februar 1899 i Berlin) og Sophie Boas født Meyer (født 12. juli 1828 i Minden; død 1916). De hadde fem barn; Franz Boas var det tredje av dem.

En inngiftet onkel på morssiden var barnelegen Abraham Jacobi.

### Karriere som antropolog
Boas hadde tatt doktorert i fysikk og habilitert seg i geografi i Tyskland innen han kom til å begynne med antropologi. Han forestod 1883-84 en meteorologisk statjon på Baffinøya, og fikk da anledning til å studere eskimoenes liv, noe som førte ham over på antropologiens område.

Etter en tids ansettelse ved *[[Museum für Völkerkunde]]* i Berlin flyttet Boas i 1886 over til Amerika, der han i 1899 ble professor ved Columbiauniversitetet i New York City.

Boas utførte flere frukttbare forskningsreiser, særskilt til deet nordvestre Amerika, der han samlet et stort vitenskapelig materiale. Han var også leder for den store *Jesup North Pacific expedition* som hadde til oppgave å studere sambandet mellom folk og kulturer i Amerika og Asia.

Boas tok tidlig avstand fra Lewis Henry Morgans utviklingsmodell og regnes ikke bare som den amerikanske antropologiens far, men som en av de mest toneangivende tidlige antropologer overhodet.

Blant Boas skrifter kan særlig nevnes *The central Eskimo* (1888), *The Growth of Children* (1896), *The Mind of Primitive Man* (1911), *Indianische Sagen von der nordpacifischen Küste Amerikas* (1895) og *Primitive Art* (1927).

### Familie
Den 10. mars 1887 ble Franz Boas gift med Maria Krackowizer (født 3. august 1861 i Brooklyn; død 16. desember 1929 i Grantwood, New Jersey) i New York. Hun var datter av kirurgen Ernst Krackowizer (1821–1875), dom hadde flyktet til USA fra Wien etter den tyske revolusjon 1848/1849. Franz og Maria Boas fikk sks barn; det yngste danseterapeuten Franziska Boas.

## Referanser
Andrew Newell

**Andrew Newell** (født 30. november 1983 i Bennington, Vermont) er en amerikansk tidligere langrennsløper. Newell konkurrerte internasjonalt første gang i 2001 og debuterte i verdenscupen i langrenn sesongen 2003/04.

Hans beste plassering i et verdensmesterskap er femteplassen fra sprinten i 2007. Newell har også deltatt i et OL, i Torino i 2006, og der tok han 16.-plass på sprinten og 13.-plass på sprintstafetten sammen med Chris Cook.

Han har flere ganger vunnet sprint i det nasjonale mesterskapet i USA. Newell har to pallplasseringer i verdenscupen, en tredjeplass fra sprinten i Changchun i 2006 og en andreplass fra sprinten i Lahtis i 2008. Han ble også nummer seks i verdenscupen i sprint sammenlagt i 2007 og nummer ti i 2008.

### Sammenlagtplasseringer i verdenscupen

## Referanser


## Eksterne lenker
* 
*
Renato De Sanzuane

**Renato De Sanzuane** (født 5. mars 1925 i Venezia, død 23. juni 1986 i Mestre) var en italiensk vannpolospiller som deltok i de olympiske leker 1952 i Helsingfors.
  
De Sanzuane vant en olympisk bronsemedalje i vannpolo under OL 1952 i Helsingfors. Han var med på det italienske laget som kom på tredjeplass i vannpoloturneringen bak Ungarn og Jugoslavia. Italias resultat i finalerunden som besto av fire lag; 2-7 mot gullvinnerne fra Ungarn og 1-3 mot Jugoslavia og seier over USA med 5-4 fra gruppespillet, et resultat som ble tatt med til finalerunden. Det var 21 lag som deltok i vannpoloturneringen som ble avviklet 25. juli til 2. august 1952. De Sanzuane spilte sju kamper i OL-turneringen. 

## OL-medaljer
* 1952  Helsingfors -  Bronse i vannpolo,  Italia

## Eksterne lenker
*
Charlie Roberts

**Charles** «**Charlie**» **Roberts** (født 6. april 1883, død 7. august 1939) var en engelsk fotballspiller. Han var også en av grunnleggerne av spillerforeningen i England, Players Union som nå heter Professional Footballers' Association (PFA).

Charlie Roberts ble kjøpt til Manchester United av manager Ernest Magnall i 1903 fra Grimsby Town for £600, noe som var rekordsum for fotballoverganger dengang. Magnall ble sterkt kritisert av klubbens styre, men det skulle vise seg at han var verdt pengene. 

Han fikk sine tre landskamper i 1905 samme år som han ble utnevnt til kaptein for Manchester United, men ble utestengt for videre landslagsspill av FA fordi han var med og startet Players Union i 1907. Så i 1908 var han den første kapteinen for Manchester United som løftet ligatrofeet over hodet, og sesongen etter førte han klubben til seier i FA-cupen.

Sommeren 1909 suspenderte FA likegodt hele laget til Manchester United fordi de nektet å melde seg ut av spillerforeningen. Dette førte til en sterkt tilspisset situasjon, der de utestengte spillerne dannet utbryterklubben The Outcasts F.C.
 
Charlie Roberts var etter hvert blitt Manchester Uniteds viktigste forsvarsspiller i den berømte forsvarsrekken *Duc-ro-bel* sammen med Dick Duckworth og Alec Bell, og i kampen mot FA hadde han dessuten god støtte av en annen storspiller, superstjernen Billy Meredith. Konflikten løste seg dagen før første kamp i sesongen. Spillerne fikk fortsatt lov til å være medlem av spillerforeningen, og Charlie Roberts fikk fortsette sitt arbeid i fagorganisasjonen.
Når de endelig kom i gang med fotballen i 1909-10 førte han likesågodt klubben sin til sitt andre ligamesterskap.
 
I 1913 gikk han over til Oldham Athletic der han var kaptein for laget i deres mest suksessfulle sesong noensinne, med andreplass i ligaen. Så satte første verdenskrig en stopper for hans videre karriere som spiller.

Han fortsatte i spillerforeningen som formann fram til 1. juli 1921, da han tok over som manager i sin tidligere klubb Oldham Athletic. Jobben ble meget kortvarig ettersom han gikk av 31. januar 1922 etter bare 27 kamper. Etter fotballkarrieren jobbet han i en tobakks-butikk og lanserte et eget sigarett-merke kalt *Ducrobel*, til ære for tiden i United.

Han døde i sitt hjem i Manchester 7. august 1939 kort tid etter en kranieoperasjon.

## Meritter

**Ligamester**
* 1907-08 
* 1909-10

**FA-cup vinner**
* 1909

**[[Lagkaptein]] for Manchester United [[1905]]–[[1913]]**

**Lagkaptein for Oldham Athletic [[1913]]–[[1915]]**

## Eksterne lenker
* Charlie Roberts på nettsiden spartacus
Fritz Riess

**Fritz Riess** (født 11. juli 1922, død 15. mai 1991) var en tysk racerfører fra Nürnberg i Tyskland. Han kjørte sitt eneste formel 1-løp i . Det var Tysklands Grand Prix 1952, et løp hvor han fullførte på en syvendeplass, men fikk ingen poeng. Han er mer kjent som vinneren av 24-timersløpet på Le Mans, sammen med Hermann Lang, det samme året.)

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Cerusitt

**Cerussitt**,  **blykarbonat** eller **[[blyhvitt]]**, er et mineral som består av blykarbonat (PbCO3), og er en viktig erts for bly. Navnet kommer fra latin *cerussa*, hvitt bly. Basisk blykarbonat ble først fremstilt av arabisk alkemist, Jabir ibn Hayyan (Geber), i det 8. århundre. Cerussa nativa ble nevnt av Conrad Gessner i 1565, og i 1832 brukte F. S. Beudant navnet cruse på mineralet, mens dagens form, cerussitt, er gitt av W. Haidinger (1845). Gruvearbeideres tidlige navn var blyspat og hvit-bly-erts.

Blyhvitt ble tatt i bruk som pigment til oljemaling og ble godt mottatt, siden det ga mere intens hvithet enn sinkoksidhvitt. Kjemien tilsier imidlertid at det endrer konsistens, og dermed farge, sammen med visse andre kjemikalier og pigmenter, hvorav kadmiumgult er det best kjente. Van Gogh malte i sin tid et bilde av noen solsikker. Bildet ble høyt verdsatt blant hans kunstnerkolleger for sin fargeintensitet, oppnådd ved nettopp å kombinere disse fargene. Bildet er i dag et eksempel på visnende solsikker, noe enhver omfattende bok om maleri og malerteknikker viser til som eksempel til ikke-etterfølgelse.

## Referanser
Amara fulva

***Amara fulva*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Amara fulva* finnes i hele Europa, Nord-Amerika og Asia. Finnes i Norge' den regnes ikke som sjelden.

## Utseende
*Amara fulva* er 8-10,4&nbsp;mm lang og lys på farge, litt gulbrun eller gul.  Ofte har den innslag av en grønnlig farge.  Brystskjoldets sidekant er markert som et skille mellom over og undersiden, helt bak til det utstikkende hjørnet. Sidene er ikke innsvinget og  bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår, men de har et stort porepunkt i framkanten, mellom den korte scuttelarrillen og sømmen.

## Levevis
*Amara fulva* på tørre og nesten vegetasjonsfrie steder, med sandgrunn. Den finnes langs vassdrag og innsjøer, men også ved marine strender. Larvene og de voksne (imago) lever som plantespisere.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Amara fulva'' - BILDE - Photo.net
* ''Amara fulva'' – Database Carabidae of the World – engelskspråklig
* ''Amara fulva'' - Ground Beetles of Ireland - engelskspråklig
* ''Amara fulva'' - Fauna Europaea - engelskspråklig
* Norsk entomologisk forening
Pollokshields

**Pollokshields** er et viktoriansk område og tidligere burgh i den sydlige delen av Glasgow i Skottland. I 2008 var innbyggertallet .

Området ble etablert i 1849 og preges av bebyggelse bestående av eneboliger med hager, men har også flere bygårder. Området fikk status burgh i 1876, men ble innlemmet i det raskt voksende Glasgow i 1891. Flere av villaene er tegnet av Alexander Thomson og også Charles Rennie Mackintosh har tegnet flere bygårder i området.

Rådhuset i Pollokshields ble åpnet i 1890 og er et eksempel på den skotske renessanse.

## Eksterne lenker
* 
* Pollokshields Øst på *Understanding Glasgow*
* Pollokshields Vest på *Understanding Glasgow*
Claude Bowes-Lyon, 14. jarl av Strathmore og Kinghorne

**Claude George Bowes-Lyon**, 14. jarl av Strathmore og Kinghorne, (født 14. mars 1855, død 7. november 1944) var en adelig britisk landeier og bestefaren til dronning Elisabeth II.

Fra og med 1937 ble han kjent som 14. og 1. jarl av Strathmore og Kinghorne, dette fordi han var den 14. jarlen i Skottland, men den 1. i Det forente kongerike. 

## Bakgrunn og virke
Han ble født ved Lowndes Square i London, sønn av Claude Bowes-Lyon, 13. jarl av Strathmore og Kinghorne og hans kone Frances Dora Smith (hennes navn før ekteskapet).

Etter å ha fullført utdanningen på Eton College ble han i 1876 med i The Life Guards, et regiment innen Husholdkavaleriet. Han tjenestegjorde i The Life Guards i seks år, og avtroppet et år etter han giftet seg. 

Da han arvet tittelen jarl fra sin far i oktober 1904 ble han eier av store områder i Skottland og England, blant annet Glamis Castle, St Paul's Walden Bury og Woolmers Park, nær Hertford. Han ble gjort til stattholder av Angus, men han forlot embetet da datteren Elizabeth ble dronning. 

Til tross for jarlens reservasjoner mot kongelighet, giftet hans yngste datter seg i 1923 med kongens nest eldste sønn, prins Albert, hertug av York. Som en markering av bryllupet ble Lord Strathmore tildelt Knight Grand Cross av Royal Victorian Order. Fem år senere ble han gjort til ridder av Tistelordenen.

I 1936 abdiserte broren til svigersønnen hans, kong Edvard VIII av Storbritannia og hans egen svigersønn, prins Albert ble konge som Georg VI. Som dronnings far ble han gjort til ridder av Hosebåndsordenen og jarl av Strathmore og Kinghorne i Det forente kongerikes adel. Da han nå var jarl i Det forente kongerikes adel og ikke bare i Skottlands, fikk han plass i House of Lords som jarl (skotske adelige fikk nemlig ikke automatisk sete i House of Lords, så tidligere hadde han gått som Baron gjennom baroniet av Bowes, opprettet for faren hans).

Han var meget interessert i skogindustri, og var en av de første som plantet lerketrær fra frø i Storbritannia. Eiendommene hans hadde ofte mange småbrukere og han hadde rykte på seg for å være bemerkelsesverdig snill med sine leilendinger. Claude Bowes-Lyon var en aktiv medlem av Territorial Army og tjenestegjorde som æresoberst av den 4. / 5. bataljonen av Black Watch. Patrick Bowes-Lyon, lillebroren til Claude, var tennisspiller og vant Wimbeldon double i 1887. 

Jarlen laget sin egen kakao til frokost, og hadde alltid en mugge med vann ved siden av seg til middag slik at han kunne tynne ut sin egen vin. Senere i livet sitt ble han døv. Lord Strathmore døde 89 år gammel på Glamis Castle i Angus av bronkitt. (Lady Strathmore døde før han, i 1938.) Hans titler ble overtatt av sønnen, Patrick Bowes-Lyon, Lord Glamis. 

## Familie
Han giftet seg med Cecilia Cavendish-Bentinck 16. juli 1881, i Petersham, Surrey.

Paret fikk ti barn: 

## Referanser


## Eksterne lenker
* 
*
Emilio Bulgarelli

**Emilio Bulgarelli** (født 15. februar 1917 i Reggio di Calabria, død 2. februar 1993 i Napoli) var en italiensk vannpolospiller som deltok i de olympiske leker 1948 i London.

Bulgarelli ble olympisk mester i vannpolo under OL 1948 i London. Han var med på det italienske laget som vant vannpoloturneringen foran Ungarn og Nederland. Italia vant alle tre kampene i finalerunden, som besto av fire lag; de vant over både Belgia og Nederland med 4-2 og vant over Ungarn med 4-3 fra gruppespillet, et resultat som ble tatt med til finalerunden. Bulgarelli spilte sju kamper i OL-turneringen som ble avviklet i perioden 29. juli til 7. august 1948.  

## OL-medaljer
* 1948  London -  **Gull** i vannpolo,  Italia

## Eksterne lenker
*
Borsyre

**Borsyre** er en svak syre (pK<sub>a</sub> 9,24) som brukes som antiseptisk middel, brannslukning og insecticid.

Steril borsyreløsning kan anvendes for skylling ved nøytralisering av lutstenk i øynene. Bør inngå i beskyttelsesutrustningen ved arbeid med åpne alkaliske akkumulatorer.

Dets kjemiske formel er H3BO3 eller B(OH)3. Borsyre kan dehydreres til boroksid som siden kan anvendes ved tilvirkning av rent bor. Den anvendes også som konserveringsmiddel i matvarer og har E-nummer 284.

## Produksjon
Borsyre produseres gjennom at man blander en vannløsning av boraks og saltsyre hvorved borsyre felles ut på grunn av den lave løseligheten i vann, et biprodukt er natriumklorid.

:Na2B4O7 + 2HCl + 5H2O → 4H3BO3 + 2NaCl
Folkeavstemningen om Grønlands selvstyre 2008

**Folkeavstemningen om Grønlands selvstyre 2008** handlet om utvidet selvstyre for Grønland innenfor Kongeriket Danmark. Folkeavstemningen var formelt sett rådgivende, men det danske Folketinget lovte å respektere grønlendernes vilje.

Folkeavstemningen ble avholdt 25. november 2008. 72 % av de stemmeberettigede på Grønland avla stemme, hvorav 75 % stemte for den nye selvstyreordningen, som var anbefalt av den grønlandsk-danske selvstyrekommisjonen.

Selvstyreordningen innebar at Grønland fikk rett til å overta de fleste ansvarsområder fra danske myndigheter etter eget ønske, men forble en del av riket. Danmark frasa seg retten til inntekter fra olje- og mineralutvinning som overstiger det Grønland mottar i årlige budsjettoverføringer («blokktilskudd»). Grønlandsk ble eneste offisielle språk.

Grønlenderne forble danske statsborgere, valuta og pengepolitikk styres fra Danmark, og domstolene på Grønland forble underlagt Danmarks Højesteret. Grønlandske myndigheter fikk utvidet handlefrihet i utenriks- og sikkerhetspolitikken og rett til å bli konsultert av danske myndigheter i saker som er viktige for dem.

Den nye selvstyreloven trådte i kraft 21. juni 2009 og avløste hjemmestyreordningen av 1979. Selvstyreloven anerkjenner grønlenderne som et folk med rett til selvbestemmelse etter folkeretten. Grønland har rett til å erklære sin selvstendighet fra riket, men ikke til ensidig å endre sin status innenfor riket.

## Referanser
Bill Nelson

**Clarence William «Bill» Nelson** (født 29. september 1942 i Miami i Florida) er en amerikansk demokratisk politiker. Han har vært senator fra Florida i 18 år, fra 2001 til 2019. Han også har sittet seks perioder i Representantenes hus, fra 1979 til 1991. I 1986 ble han den andre sittende kongressmannen som dro ut i verdensrommet; Nelson var med romfergen Columbia fra 12. til 18. januar.

I 2000 stilte han til valg for USAs senat, og slo representanten Bill McCollum. Han tok gjenvalg i 2006 og slo da Katherine Harris. Han ble gjenvalgt i 2012. I 2018 tapte han knepent mot republikaneren Rick Scott som da var guvernør i Florida.

Han er utdannet advokat.

3. mai 2021 ble Bill Nelson formelt utpekt av USAs visepresident Kamala Harris som øverste sjef for USAs romfartsorganisasjon NASA.

## Referanser


## Eksterne lenker
* Bill Nelson  – nettside hos Senatet.
*
Nordsjö (varemerke)

**Nordsjö** er en industribedrift som produserer og selger malingprodukter som maling, beis, dekkbeis, lakk og sparkel. Bedriften har sitt norske hovedkontor på Sofiemyr utenfor Oslo.

Nordsjös merkevarer er blant annet: eksteriørserien Tinova, interiørserien Inova og tjærebeisen Tix-Ett, og produktene selges primært i norden.

## Historie
Nordsjö har gjennom 100 år vokst seg frem til å være en av Norges største leverandører av maling, beis, dekkbeis, lakk, sparkel og tilbehør. Nordsjö ble grunnlagt i Malmö i 1903 som en detalj- og grossisthandel for maling og lakk under navnet Nordström og Sjögren. Senere ble det også startet opp egen malingproduksjon. I 1994 ble Nordsjö en del av verdens største malingskonsern, Akzo Nobel.

## Eksterne lenker
Hjemmeside for Nordsjö
Hjemmeside for Akzo Nobel
SaarLorLux

**SaarLorLux**, eller Saar-Lor-Lux, (fransk også SarLorLux), er en europeisk region, en euroregion, i grenseområdet der Tyskland, Frankrike, Belgia og Luxembourg møtes. Regionen består av Saarland, Lorraine, Luxembourg, Rheinland-Pfalz, Vallonia – som ligger i fire ulike europeiske land, og har ulik politisk status: Den uavhengige nasjonen Luxembourg, Beligas Wallonia – den fransk- og tyskspråklige del av Belgia, Lorraine er en region i Frankrike, og de tyske delstatene Saarland og Rheinland-Pfalz. 

Det finnes ingen definerte grenser for SaarLorLux, og heller ingen fastsatt størrelse. Men det eksisterer en rekke ulike typer samarbeid og relasjoner mellom medlemsregionene. Samarbeid kan gjelde bare noen av regionene, eller alle. Ofte brukes begrepet Storregionen istedenfor det mer formelle *Storregionen av Saarland, Lorraine, Luxembourg, Vallonia og (Vest-)Rheinland-Pfalz*.  

SaarLorLux er det mest sentrale område av EU, og dette området har en rekke felles trekk i sin historie og kultur. 

## Eksterne lenker
* https://web.archive.org/web/20070929033029/http://www.eurice.info/typo3sites/fileadmin/Forschen-ohne-Grenzen/documents/downloads/2020_Vision_for_the_Future_-_Internet-version.pdf
* https://web.archive.org/web/20071212160224/http://www.saarlorlux.org/cgi-bin/cms.  The business portal of SaarLorLux
* https://web.archive.org/web/20070626161038/http://www.luxembourg2007.org/GB/index.php Website of the European cultural capital 2007
Barcelonas flagg

**[[Barcelona]]s flagg** kombinerer Georgskorset (*Sant Jordi* på katalansk) med de tradisjonelle røde og gule stripene til det katalanske symbolet senyera. Sant Jordi er Barcelonas skytshelgen.

Flagget har vært offisielt siden 2004, men har vært i bruk siden 1800-tallet. Det ble første gang offisielt i mai 1906, men var ikke tillatt å bruke under Francoregimet. En annen versjon av flagget var offisiell fra 1984 til 2004, men etter protester mot det, ble det opprinnelige flagget igjen det offisielle.

## Flagg fra perioden 1996-2004

Fil:Bandera_de_Barcelona_de_1996.svg|Offisielt flagg
Fil:Bandera_festiva_de_Barcelona_1996.svg|Festflagg
Fil:Bandera_de Barcelona_de_balcó_1996.svg|Festflagg for balkonger
Aptum

**Aptum** er et begrep brukt innen retorikken som skal beskrive hensikten til det utsagn som fremlegges, at «rett ord er til rett tid og på rett sted».

Innen klassisk retorikk er aptum (hensiktsmessighet) sammen med *puritas* (korrekthet), *perspicuitas* (klarhet) og *ornatus* (språklig utsmykning) en av de retoriske dydene som taleren må ta hensyn til i utformingen av sitt budskap (*elocutio*). 

I dagligtale betyr altså aptum noe i retning av «hva som egner seg eller passer til situasjonen».
Endre Győrfi

**Endre Győrfi** (født 20. mars 1920, død 25. mai 1992) var en ungarsk vannpolospiller som deltok i de olympiske leker 1948 i London.

Győrfi vant en olympisk sølvmedalje i vannpolo under OL 1948 i London. Han var målvakt på det ungarske laget som kom på andreplass i vannpoloturneringen bak Italia. Ungarns resultat i finalerunden, som besto av fire lag; uavgjort 4-4 mot Nederland, de vant over Belgia med 3-0. Ungarn tapte til Italia med 3-4 i gruppespillet, et resultat som ble tatt med til finalerunden. Győrfi spilte alle fem kampene som målvakt i OL-turneringen som ble avviklet i perioden 29. juli til 7. august 1948.

## OL-medaljer
* 1948  London -  Sølv i vannpolo,  Ungarn

## Referanser


## Eksterne lenker
*
Tullo Pandolfini

**Tullio «Tullo» Pandolfini** (født 6. august 1914 i Firenze, død 23. april 1999 i Firenze) var en italiensk vannpolospiller som deltok i de olympiske leker 1948 i London.

Pandolfini ble olympisk mester i vannpolo under OL 1948 i London. Han var med på det italienske laget som vant vannpoloturneringen foran Ungarn og Nederland. Italia vant alle tre kampene i finalerunden, som besto av fire lag; de vant over både Belgia og Nederland med 4-2 og vant over Ungarn med 4-3 fra gruppespillet, et resultat som ble tatt med til finalerunden. Pandolfini spilte to kamper i OL-turneringen som ble avviklet i perioden 29. juli til 7. august 1948. Hans yngre bror Gianfranco spilte også på laget, han spilte fem kamper.
  
## OL-medaljer
* 1948  London -  **Gull** i vannpolo, (Italia).

## Eksterne lenker
*
Sørborgen skole

**Sørborgen skole** er en barneskole i Klæbu i Trondheim kommune. Den har 465 elever fra 1.-7.trinn fordelt på 21 klasser. Skolen har ca. 60 ansatte. Skolen ligger ved siden av ungdomsskole, kunstgressbane og idrettshall.

## Eksterne lenker
* Klæbu kommune Enhetsopplysninger Sørborgen skole
Jaren stasjon

**Jaren stasjon** er en stasjon på Gjøvikbanen liggende på Jaren i Gran kommune i Innlandet. Stasjonen er endestasjon for regiontogene på Gjøvikbanen, og betjenes også av regionekspresstogene mellom Oslo S og Gjøvik. Stasjonen er fortsatt betjent av trafikkstyrer. 

Gjøvikbanen ble åpnet til Jaren i 1900, og ble forlenget til Gjøvik 2 år senere. Frem til 1957 var stasjonen grenstasjon for Røykenvikbanen.

## Ruter

## Referanser


## Litteratur
* 
* 
* 

## Eksterne lenker
Hennie Keetelaar

**Hendrikus «Hennie» Zacharias Keetelaar** (født 23. januar 1927 i Hilversum, død 28. januar, 2002 i Alphen aan den Rijn)  var en nederlandsk vannpolospiller som deltok i de olympiske leker 1948 i London.

Keetelaar vant en olympisk bronsemedalje i vannpolo under OL 1948 i London. Han var med på det nederlandske laget som kom på tredjeplass i vannpoloturneringen bak Italia og Ungarn. Nederlands resultat i finalerunden, som besto av fire lag; uavgjort mot både Belgia 3-3 og Ungarn 4-4 og tap mot gullvinnerne Italia med 2-4. Keetelaar spilte to kamper i OL-turneringen, som ble avviklet i perioden 29. juli til 7. august 1948.  

## OL-medaljer
* 1948  London -  Bronse i vannpolo,  Nederland

## Eksterne lenker
*
Dykkerens grav

**Dykkerens grav** er et viktig arkeologisk monument som ble funnet av den italienske arkeolog Mario Napoli den 3. juni 1968 ved hans utgravninger av en liten nekropolis (gravplass) omtrent 1,5 km sør for den greske byen Paestum i Magna Graecia i dagens sørlige Italia. Greven er i dag utstilt i museet i Paestum.

Graven er konstruert av fem lokale kalksteinplater som danner fire vegger og taket. Gulvet er blitt hogd ut av fjellet under. De fem steinplatene har blitt nøyaktig sammenfelt med mørtel og dannet et kammer på en størrelse av omtrent 215 x 100 80 cm. Alle de fem steinplatene har blitt malt på innsiden med en sann freskoteknikk. Maleriene på de fire veggene avbilder en scene fra et symposion (drikkegilde) mens taksteinen er dekket av en nå berømt scene som har gitt graven dens navn: en ung mann som elegant stuper ned i bølgende strøm av vann. To malere er blitt skilt ut og hvor den sørlige veggen er blitt karakterisert som malt av en kunstner som noe mindre dyktig enn de andre.

Da graven ble oppdaget avslørt disse overraskende freskomaleriene deres store betydning da de synes å være de *eneste* eksemplene på gresk maleri med figurscener som er datert til den orientaliserende tid, arkaisk tid eller klassisk tid som har blitt bevart for ettertiden i sin helhet. Blant de tusener av greske graver som er kjent fra denne tiden, grovt sett mellom år 700 til 400 f.Kr., er dette den eneste som har blitt dekorert med freskoer med menneskelige subjekter.

Kun noe få objekter ble funnet i gravens indre: i nærheten av liket, antagelig en ung mann, ble det funnet et skilpaddeskall, to *[[aryballos]]*, og en attisk *[[Lekyth|lekythos]]*. Det siste objektet, i svartfigurstil fra omtrent år 480 f.Kr., bidro til å datere graven til rundt 470 f.Kr.

## Bilder

## Referanser


## Litteratur
* Walter Paul Schussmann. *Rhadamanthys in der Tomba del Tuffatore. Das Grab des Mysten: eine Neuinterpretation*, Phoibos Verlag, 2011, ISBN 978-3-85161-061-1
* Holloway, R. Ross: *[http://www.ajaonline.org/pdfs/110.3/AJA1103_Holloway.pdf The Tomb of the Diver] *, in *American Journal of Archaeology*, Vol. 110, n. 3, juli 2006 (ss. 365-388). 
* Pontrandolfo, Angela; Rouveret, Agnès; & Cipriani, Marina: *The painted tombs of Paestum*. Pandemos Editions, Paestum, 2004 ISBN 88-87744-11-4; andre versjoner: Fransk ISBN 88-87744-13-0; Tysk ISBN 88-87744-12-2; Italiensk ISBN 88-87744-10-6; 
* Rouveret, Agnès: *La Tombe du Plongeur et les fresques étrusques: témoignages sur la peinture grecque*, dans *Revue Archéologique*, 1974, Fascicule 1, ss. 15-32.
* Somville, Pierre: *La tombe du plongeur à Paestum*, dans *Revue de l'histoire de Religions*.Paris, Presses universitaires de France (PUF), Tome 196, fascicule 1. juli 1979, ss. 41-51.
* Warland, Daisy: *La Tombe du Plongeur: Étude de la relation entre le symposion et le plongeon.* dans *Revue de l'histoire de Religions*. Paris, PUF, Tome 213, fascicule 2, 1996, ss. 143–160 – Sammendrag på nettet, 23. august 2007.
* Warland, Daisy: *Que représente la fresque de la paroi Ouest de la tombe au plongeur de Poseidonia?*, i *Kernos*, 1999, n. 12, ss. 195-206.
Klæbu Idrettslag

**Klæbu IL** er et idrettslag i Trondheim kommune i Trøndelag. Laget driver innen forskjellige idretter: badminton, ski, fotball, håndball og orientering. Organisasjonen ble stiftet i 1906, og har i 2008 over 1500 medlemmer.

## Eksterne lenker
* Klæbu IL
Splenektomi

**Splenektomi** er et kirurgisk inngrep som utføres for å fjerne milten. 

Milten bør fjernes enten ved såkalt hemolytisk anemi eller når milten er sprukket etter skade, for eksempel ved bilulykker.

Ved operasjon er det vanskelig å stoppe blødning fra sprekker i milten. Dersom blødningen fra en sprekk i milten er stor, kan pasienten dø av blodtapet fra den skadede milten inn i bukhulen. 

Ved hemolytisk anemi / sferocytose er de røde blodlegemene mer runde, uten de normale innhulingene på begge sider. I milten er det lavere osmotisk trykk enn i blodet, slik at mer væske suges inn i blodlegemene, volumet blir større, og noen røde blodlegemer sprekker. Dette er den normale måten milten ødelegger de gamle røde blodlegemene på, men ved hemolytisk anemi ødelegges for mange røde blodlegemer på denne måten og det blir blodmangel / anemi.
Amara alpina

***Amara alpina*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Amara alpina* finnes lengst nord i Europa. Samt Nord-Amerika og Asia. Finnes i Norge

## Utseende
*Amara alpina* er i underkant av 10&nbsp;mm lang.  Brystskjoldets bakhjørner er tydelig avsatt, men uten å være markert utstikkende. Sidene  og  bakhjørnene er like brede som dekkvingenes skuldre, slik at billen får et ovalt utseende.  Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår.

## Levevis
*Amara alpina* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232.
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.

## Eksterne lenker
* 
* ''Amara alpina'' – Database Carabidae of the World – engelskspråklig
* ''Amara alpina'' - Fauna Europaea - engelskspråklig
* Norsk Entomologisk forening
Klaus Kröll

**Klaus Kröll** (født 24. april 1980 i Öblarn) er en østerriksk tidligere alpinist.

## Karriere

Under junior-VM 1999 tok han gull i utfor, og i junior-VM 2000 tok han gull i super-G og sølv i utfor.

Han debuterte i verdenscupen i januar 2000. Allerede i sitt tredje renn fikk han sin første plassering blant de 10 beste. Han oppnådde en andreplass i utforrennet i Val-d’Isère i desember 2002, og fikk samme plassering i utforrennet i Garmisch-Partenkirchen i januar 2006. I januar 2009 kom den første verdenscupseieren, da han vant super-G-rennet i Kitzbühel, 22 hundredels sekund foran Aksel Lund Svindal på andreplass.

Under OL 2006 deltok han i utfor, der han kom på 22.-plass. Han deltok også i OL 2010 og oppnådde da en niendeplass i utfor, som var den eneste øvelsen han deltok i.

I 2008 ble Kröll østerriksk mester i utfor.

## Resultater i verdenscupen i alpint

### Pallplasseringer

### Sammenlagtplasseringer

## Eksterne lenker
* 
*
DS «Saltdal»

**DS «Saltdal»** var et kombinert laste- og passasjerskip som ble overlevert som «Transit nr. 6» til det svenske rederiet *Ångfartygs AB Transit* i Stockholm i 1884. Skipet var byggnummer 356 ved Motala mekaniske Verkstad i Norrköping. I 1945 kjøpte Det Nordlandske Dampskibsselskab (NDS) skipet, og døpte henne om til DS «Saltdal». Skipet ble satt inn i rutetrafikk mellom Trondheim, Bodø og Saltdal. DS «Saltdal» var også reserveskip i hurtigruten mellom 1945 og 1950. I 1957 ble skipet solgt til Høvding Skipsopphugging og brukt som dykkerskip. Skipet ble rapportert hugget i 1976.

## Historie
Skipet ble overlevert rederiet *Ångfartygs AB Transit* i 1884 og døpt «Transit nr. 6». I 1886 kjøpte rederiet *Ångfartygs AB Södra Sverige* skipet, og døpte henne om til «Rhea». I 1904 fikk skipet ny hovedmaskin, og i 1909 ble hun solgt til rederiet *Stockholms Rederi-AB Svea* og ombygd.

I november 1945 kjøpte Det Nordlandske Dampskibsselskab (NDS) skipet og døpte henne om til DS «Saltdal». Hun ble satt inn på rederiets rute mellom Trondheim, Bodø og Saltdal. I juli 1946 grunnstøtte rederiets hurtigruteskip DS «Skjerstad», og DS «Saltdal» ble satt inn i hurtigruten som erstatning mens DS «Skjerstad» var på verksted. I 1950 ble skipet ombygd og forlenget, og senere samme år gikk hun på nytt som erstatningsskip for DS «Skjerstad» som hadde grunnstøtt i Risøyrenna. I februar 1957 kjøpte Høvding Skipsopphugging skipet for 315&nbsp;000 kroner, og omdøpte henne til DS «Meisfjord». Selskapet ominnredet henne til moderskip for dykkeroperasjoner. Skipet ble rapportert opphugget i juli 1976.

## Skipet
DS «Saltdal»s tonnasje var ved levering 581 bruttoregistertonn og 487 nettoregistertonn. Etter salget i 1909 ble skipet omregistrert til 612 bruttoregistertonn og 360 nettoregistertonn. I 1945 var tonnasjen 632 bruttoregistertonn og 445 nettoregistertonn. I 1950 ble DS «Saltdal» forlenget med 4,3 meter, og ny tonnasje var 660 bruttoregistertonn og 445 nettoregistertonn. Lasting og lossing foregikk ved hjelp av en kran forut og en kran midtskips. Ved levering var hovedmaskinen en kullfyrt compound dampmaskin med oppgitt ytelse 93 nhk (nominelle hestekrefter). I 1904 fikk skipet installert ny hovedmaskin bygd ved Bergsunds mekaniske verkstad i Stockholm. Det var en trippel ekspansjon dampmaskin med oppgitt ytelse 480 ihk (indikerte hestekrefter), noe som ga skipet en toppfart på 10,5 knop.

## Se også
*Liste over hurtigruteskip

## Litteratur
* Mike Bent – *Coastal Express: The Ferry to the Top of the World* (side 134) (engelsk). Conway Maritime Press Limited, 1987. ISBN 0 85177 446 6

## Eksterne lenker
* 
* Hurtigrutene.info – Omfattende uoffisiell side om hurtigrutene Besøkt 28. november 2008
* Mike Bents hurtigruteside – DS Saltdal (engelsk) Besøkt 28. november 2008
* Tyskspråklig side om hurtigrutene  Besøkt 28. november 2008
Agnete Bjørneboe

**Agnete Bjørneboe** (født 31. oktober 1943 i Tanzania), er en dansk kunstner. Hun arbeider hovedsakelig innen maleri, grafikk, collage, mosaikk og papirklipp. Bjørneboe er født i Moshi i Tanzania. Under oppveksten bodde hun i Tanzania, Kenya og Uganda. Hun er utdannet botaniker og zoolog. Sin kunstneriske utdannelse har hun ved Århus kunstakademi. 

Hennes arbeider tar ofte utgangspunkt i motivverdenen fra hennes østafrikanske oppvekst, supplert med inntrykk fra studiereiser i India, Nepal, Syria og Egypt. På 1980-tallet var hennes arbeider preget av geometriske mønstre, mens senere bilder er mere dominert av motiver fra plante- og dyreverdenen.

## Referanser


## Eksterne lenker
* Om Agnete Bjørneboe på webmother.dk
* Om Agnete Bjørneboe på Kunstindex Danmark & Weilbachs kunstnerleksikon
* Agnete Bjørneboe på Netopnu.dk Kunstguide
Bon

**BON** eller **Bon** har flere betydninger:

* Bon Homme County, fylke i delstaten Sør-Dakota

## Musikk
* Bon Iver, amerikansk band grunnlagt av Justin Vernon
* Bon Jovi, band fra New Jersey , USA

## Personer
* Bon Scott (1946–1980), britisk/australsk musiker fra bandet AC/DC
* Jon Bon Jovi (John Francis Bongiovi) (f. 1962), amerikansk musiker
* Léon van Bon (f. 1972), nederlandsk landeveissyklist

## Annet
* Fransk ord for god, godt eller bra
* *[[C'est si bon]]*, fransk populærmusikk sang
* *[[Un bon vin blanc]]*, fransk læresetning (en god hvitvin)

## Bøn
* Bøn var den opprinnelige religionen i Tibet
* Bøn stasjon, stasjon på Hovedbanen i Eidsvoll kommune
Mariella Gräfin von Faber-Castell

**Mariella [[greve|Gräfin]] von Faber-Castell** (født 2. april 1969 i St. Petersburg), også kjent under fødenavnet **Mariella Ahrens**, er en tysk skuespiller.
## Liv og virke
Hun ble født i St. Petersburg, daværende Leningrad i Sovjetunionen. Faren var tysk dataekspert og moren var bulgarsk øyelege. Hun utdannet seg til skuespiller i Berlin, og debuterte som skuespiller ved Kleines Theater Berlin-Mitte. Hun har siden spilt i flere fjernsynsserier og fjernsynsfilmer.

Den 12. desember 2006 giftet hun seg borgerlig i New York med tyske greven Patrick Graf von Faber-Castell (f. 4. juni 1965). Det kirkelige bryllupet fant sted i Martin-Luther-Kirche i Stein ved Nürnberg den 7. juli 2007. De hadde blitt kjent under bryllupet til Verona og Franjo Pooth i Wien i september 2005, og ble forlovet et år senere.

## Filmografi (utvalg)
* Der Bergdoktor (ZDF-Fernsehserie, 2008)
* Polizeiruf 110 (Fernsehserie ARD)
* OP ruft Dr. Bruckner (Fernsehserie)
* Traumzeit ( ZDF Film)
* Sabine (ZDF-Serie)
* Liebe auf Bewährung (ARD-Fernsehfilm)
* Die Frauen des Talliens (ARD-Fernsehfilm)
* Im Namen des Gesetzes (RTL-Krimiserie, seit 2005)
* Der Duft des Geldes (Sat1 Film)
* Du bist nicht allein – Die Roy Black Story (1996) (Film)
* Westerdeich (Fernsehserie, RTL 1995)
* 666 – Traue keinem, mit dem du schläfst! (2002) (Kino)
* Utta Danella – Plötzlich ist es Liebe (2004) (ARD-Fernsehfilm)
* Im Licht des Feuers (ZDF Film)
* Edgar Wallace Verfilmungen (RTL)
* Nachtschau – Partnerwahl (FAB – Fernsehen aus Berlin)
* PowWow – Unterhaltungsjournal Folge 1 (FAB – Fernsehen aus Berlin) (1995)

## Referanser


## Eksterne lenker
* Hjemmeside
*
Macalester College

**Macalester College** er et privat, humanistisk college i Saint Paul i Minnesota. Lærestedet ble grunnlagt i 1874 tilknyttet presbyterianerne og den første klassen begynte i 1885. Colleget ligger på et 21 hektar stort område i et eldre villastrøk og inkluderer sju akademiske bygninger, et bibliotek og et teknologisenter. Skolepenger for det akademiske året 2011-2012 var 41800 dollar.

Med sitt fond på $640 millioner er Macalester en av skolene i USA med størst pengefond fordelt på antall studenter.

Lærestedet er kjent for sitt store antall internasjonale studenter og sitt tunge forskningsmiljø innen geologi, økologi og andre *earth sciences*.

Kjente studenter ved Macalester College inkluderer Kofi Annan, Walter Mondale, DeWitt Wallace, Alexander Wendt, Olli Rehn, Bob Mould og Danai Gurira kjent fra blant annet The Living Dead og Black Panther. Hubert Humphrey var fra 1943 professor i statsvitenskap ved Macalester College før han senere ble ordfører i Minneapolis, senator og senere visepresident.

## Rangeringer

*[[U.S. News & World Report]]* rangerte Macalester College som nummer 24 blant liberal arts-collegene i USA i 2015, *[[Forbes]]* plasserte det på 67.-plass blant alle colleger i USA, mens *[[Washington Monthly]]* rangerte det som nr. 7 av amerikanske liberal arts-colleger i 2014.

Macalester College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser

## Eksterne lenker
*
Erkki Liikanen

**Erkki Liikanen** (født 1950) er en finsk sosialøkonom og politiker, som siden 2004 har vært finsk sentralbanksjef og leder for Finlands bank. Liikanen har tidligere vært kommisjonær i Europakommisjonen under Romano Prodi, ambassadør og stedlig representant til EU og finsk finansminister.

## Biografi
Liikanen er utdannet ved Helsingfors universitet, der han har en mastergrad i statsvitenskap/økonomi fra 1975. Han er også æresdoktor ved Aalto-universitetet (D.Sc. Tech.) og Aalto-universitetets handelshøgskole (D.Sc. Econ.). 

Fra 1972 til 1990 var han representant i Finlands riksdag (parlament). Der satt han i Kulturkomiteen (1972–75), Jord- og skogbrukskomiteen (1977-79 som viseformann), og i Utenrikskomiteen (1975–87), der han var formann fra 1983 til 1987. Ved presidentvalgene i 1978, 1982 og 1988 satt han i valgkomiteen. Ved siden av politikken satt han også i representantskapet for Outokumpu Oy, både som styremedlem og etterhvert styreformann. Liikanen representerte Finlands sosialdemokratiske parti, der han bl.a. var generalsekretær fra 1981 til 1987, mens Kalevi Sorsa var partileder. 

I 1983 ble han nestleder i sentralbankens *Parliamentary Supervisory Council*, dvs. Riksdagens råd som fører oppsyn med sentralbanken. Videre var han Finlands finansminister fra 1987 til 1990, under statsminister Kalevi Sorsas fjerde regjering. Han ledet Finlands EU-delegasjon i Brussel fra 1990 til 1994, og jobbet i EU-kommisjoner fram til 2004, først i *European Commission for Budget*, senere i *European Commission for Enterprise and Information Society*. 

Siden 2004 har han vært sentralbanksjef i Finlands bank, og som sådan har han også vært medlem av Den europeiske sentralbanks *Governing Council*, og Finlands representant (*Governor*) i Det internasjonale pengefondet. 

## Annet
I tillegg til sin karriere som politiker og sentralbanksjef har Liikanen vært president i Finlands Røde Kors siden 2008. Han er gift og har to barn. 

## Referanser


## Eksterne lenker
* 
* Presentasjon på sentralbankens hjemmeside
* 
*
Roland Suso Richter

**Roland Suso Richter** (født 1961) er en tysk filmregissør og -produsent.

## Filmografi (utvalg)
* 1985: *[[Kolp - Schwarzmarkt, Swing und große Träume]]*
* 1990: *Alles Paletti* (TV)
* 1992: *[[Frohes Fest, Lucie!]]* (TV) 
* 1992: *[[Freunde fürs Leben]]* (TV) 
* 1994: *[[Svens Geheimnis]]* (TV) 
* 1994: *[[Alles außer Mord - Der Name der Nelke]]* (TV) 
* 1994: *[[Das Phantom - Die Jagd nach Dagobert]]* (TV) 
* 1994: *[[Polizeiruf 110]] – Samstags, wenn Krieg ist* (TV) (med Angelica Domröse, Heino Ferch og Felix Eitner)
* 1995: *[[Risiko Null - Der Tod steht auf dem Speiseplan]]* (TV) (med Maria Schrader og August Zirner)
* 1997: *[[Buddies - Leben auf der Überholspur]]* (TV)
* 1997: *[[14 Tage lebenslänglich]]* (med Kai Wiesinger og Michael Mendl)
* 1998: *[[Die Bubi Scholz Story]]* (TV) (med Benno Fürmann, Götz George og Nicolette Krebitz)
* 1999: *[[Sara Amerika]]*
* 1999: *[[Nichts als die Wahrheit (Film)|Nichts als die Wahrheit]]* (med Kai Wiesinger, Götz George og Karoline Eichhorn)
* 2000: *Eine Handvoll Gras* (med Oliver Korittke)
* 2001: *[[Der Tunnel (2001)|Der Tunnel]]* (med Heino Ferch, Alexandra Maria Lara, Sebastian Koch og Nicolette Krebitz)
* 2003: *[[The I Inside]]* (med Ryan Phillippe og Sarah Polley)
* 2004: *Sterne leuchten auch am Tag* (TV) (med Veronica Ferres og Merab Ninidze)
* 2005: *Kein Himmel über Afrika* (TV) (med Veronica Ferres og Jean-Hugues Anglade)
* 2006: *[[Dresden (film)|Dresden]]* (TV) (med Felicitas Woll og Benjamin Sadler)
* 2007: *[[Das Wunder von Berlin]]* (TV) (med Heino Ferch, Veronica Ferres, Kostja Ullmann og Karoline Herfurth)
* 2007: *Annas Alptraum kurz nach 6* (TV) (med Gesine Cukrowski og Benjamin Sadler)
* 2008: *[[Mogadishu (film)|Mogadischu]]* (TV) (med Thomas Kretschmann, Christian Berkel, og Nadja Uhl)

## Referanser


## Eksterne lenker
* 
*